Sebastian Vettel imħeġġeġ biex jibqa' barra mill-F1 għal staġun Mark Webber jemmen li l-eks kollega tiegħu tar-Red Bull, Sebastian Vettel, se jieħu sena 'l bogħod mill-Formula Wieħed fi tmiem l-istaġun 2020. Vettel se jħalli lill-Ferrari fi tmiem il-kampanja wara li t-taħditiet għall-kuntratt ġdid fallew u ġie msemmi ma' mossa 'l isfel fil- pit lane mar-Renault, li se jitilfu lil Daniel Ricciardo lil McLaren aktar tard din is-sena. L-istaġun finali ta' Vettel mal-Iscuderia ġie mħarbat mill-pandemija globali tal-coronavirus, iżda skeda riveduta għandha tagħti bidu għall-istaġun fl-Awstrija x-xahar id-dieħel. Minkejja r-rabtiet mas-siġġu vakant tar-Renault, il-futur taċ-champion tad-dinja erba' darbiet, wara l-2020 huwa inċert, bi ftit pos­- t­ijiet fl-aqwa timijiet. Il-ġimgħa l-oħra Valtteri Bottas sostna li l-Mercedes m'għandhom l-ebda intenzjoni li jikru lil Vettel, u dan ifisser li t-tamiet tal-Ġermaniż li jingħaqad ma' team ieħor huma kważi kollha evaporati. U Webber jemmen li Vettel għandu jitbiegħed mill-isport għall-ewwel darba mid-debutt tiegħu fl-Istati Uniti fl-2007. L-Awstraljan qal: "Jiena naħseb li se jagħ­mel sena barra. Seb, taħt dak ir-reġim, jispiċċa 'l barra minn hemm. "Charles Leclerc daħal, malajr immens, mimli enerġija, aptit, naivezza. Tista' sempliċiment tmur għaliha, waqt li Seb ilu jitħabat biex l-affarijiet jibqgħu għaddejjin."